Document ID: /roh_data/filtered/fineweb-2-filterrobots_roh.jsonl.gz/31000

Avant sis onns è vegnida fundada a Cuira la HWS Grischun che porscha en spezial scolaziuns d'economia cun diplom federal. Per la ibW, la Scola spezialisada superiura Südostschweiz, saja la purschida da la HWS cumplementara a lur atgnas purschidas. Perquai ha la ibW uss surpiglià la maioritad d'aczias da la Scola superiura d'economia Grischun HWS.
Omaduas scolas restian però independentas, scriva ellas en ina communicaziun communabla. La collavuraziun n'haja naginas consequenzas per ils collavuraturs ed ils students.